A Bizottság 1925/2000/EK rendelete
(2000. szeptember 11.)
a halászati és akvakultúratermékek piacának közös szervezéséről szóló 104/2000/EK tanácsi rendelet mechanizmusai által biztosított bizonyos összegek kiszámítása során alkalmazandó árfolyamokra vonatkozó meghatározó ügyleti tények meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az euróval kapcsolatos agromonetáris megállapodások kialakításáról szóló, 1998. december 15-i 2799/98/EK tanácsi rendeletre [1] és különösen annak 3. cikke (2) bekezdésére,
mivel:
(1) A halászati és akvakultúratermékek piacának közös szervezéséről szóló, 1999. december 17-i 104/2000/EK tanácsi rendelet [2] mechanizmusaival előírt számításokhoz az árfolyamokra vonatkozó meghatározó ügyleti tények minden sajátos meghatározását egységes rendeletbe kell foglalni.
(2) A 104/2000/EK rendelet a termelői szervezetek számára rendelkezésre álló támogatások terén számos változást hozott, különös tekintettel a magánraktározási támogatási mechanizmusok operatív programjai és módosításai bevezetésére. Az előző végrehajtási rendelet, a 963/1999/EK rendelettel [3] módosított 3516/93/EK bizottsági rendelet [4] nem tartalmaz rendelkezéseket az ilyen új mechanizmusokra alkalmazandó árfolyamokra vonatkozóan. Ezért a 3516/93/EK rendelet helyébe ez a rendelet lép.
(3) A 2799/98/EK rendeletben vázolt felülvizsgált agromonetáris intézkedések alátámasztják a 3516/93/EK rendelet felváltásának szükségességét, mivel az agromonetáris átváltási árfolyamra vonatkozó hivatkozások már nem alkalmazandók.
(4) A pénzbeli támogatás és az átvitel operatív eseményeinek összhangban kell lenniük a kivonási árak és a számításokban alkalmazott egyéb összegek meghatározó ügyleti tényeivel.
(5) A halászati és akvakultúratermékek piacának közös szervezésében a kivonási ár és egyéb árak alkalmazásánál a termelői szervezetek részéről a tűréshatár alkalmazásának lehetőségét korlátozza, hogy a módosított árszintről az alkalmazás előtt legalább két nappal tájékoztatni kell a tagállamot. A termelői szervezeteknek ezért ismerniük kell az ilyen árakra vonatkozó árfolyamot az alkalmazási időszak előtt, hogy az illetékes hatóságok előzetes tájékoztatásával kapcsolatos kötelezettségüket teljesíteni tudják. A meghatározó ügyleti tényt az alkalmazási időszak előtt kell megállapítani.
(6) Meghatározó ügyleti tényt kell bevezetni az operatív programok pénzügyi támogatására. Ez a halászati év első napja, hogy a termelői szervezetek előre megismerhessék a támogatás szintjét.
(7) Meghatározó ügyleti tényt kell megállapítani a közös piacszervezéssel kapcsolatban a Bizottságnak bejelentett különböző árakhoz alkalmazandó árfolyamra. Ez a meghatározó ügyleti tény az időszak egy adott napjának felel meg, amelyre az árat számítják. Mivel e tájékoztatás gyakorlati haszna utólag mutatkozik meg, a meghatározó ügyleti tényt az ár számítására vonatkozó időszak utolsó napjaként kell meghatározni.
(8) E rendeletben előírt intézkedések összhangban vannak a Halászatitermék-piaci Irányítóbizottság véleményével,
ELFOGADTA EZT A RENDELETET:
1. cikk
E rendelet a 104/2000/EK rendeletben meghatározott mechanizmusokra alkalmazandó árfolyamokra vonatkozó meghatározó ügyleti tényeket állapítja meg.
Az alkalmazandó árfolyam a 2808/98/EK bizottsági rendelet [5] 1. cikke szerint a meghatározó ügyleti tényt megelőzően az Európai Központi Bank (EKB) által legutóbb megállapított árfolyam.
2. cikk
A halászati ágazatban a kivonási árra és az ehhez az árhoz kapcsolódó, az I. mellékletben felsorolt összegekre alkalmazandó árfolyamra vonatkozó meghatározó ügyleti tény a műveletet megelőző hónap 22. napja.
3. cikk
A 104/2000/EK rendelet 21. cikkében előírt pénzügyi támogatásra alkalmazandó árfolyamra vonatkozó meghatározó ügyleti tény a műveletet megelőző hónap 22. napja.
4. cikk
A 104/2000/EK rendelet 23. cikkében előírt átviteli támogatásra, az ugyanazon rendelet 24. cikkének (4) bekezdésében előírt támogatásátalányra és az ugyanazon rendelet 25. cikkében előírt magánraktározási támogatásra alkalmazandó árfolyamra vonatkozó meghatározó ügyleti tény a raktározott termékek kivonását megelőző hónap 22. napja.
5. cikk
A 104/2000/EK rendelet 10. cikkének (2) bekezdésében meghatározott operatív programok esetében a pénzügyi támogatásra alkalmazandó árfolyamra vonatkozó meghatározó ügyleti tény annak a halászati évnek az első napja, amelyre az operatív programot meghatározták.
6. cikk
A 104/2000/EK rendelet 27. cikkének (1) bekezdésében a konzervált tonhalra előírt kompenzációs támogatásokra alkalmazandó árfolyamra vonatkozó meghatározó ügyleti tény annak a hónapnak a 2. napja, amikor a terméket leszállították.
7. cikk
Minden olyan esetben, amikor előleget lehet adni a 104/2000/EK rendeletben előírt intézkedéssel kapcsolatban, az árfolyamra vonatkozó meghatározó ügyleti tény a 2-6. cikkben meghatározott intézkedésnek megfelelő esemény.
8. cikk
A 2210/93/EGK bizottsági rendelet [6] szerint bejelentett piaci átlagárakra az árszámítási időszak utolsó napján hatályban lévő árfolyam alkalmazható.
9. cikk
A 3516/93/EK rendelet hatályát veszti.
A hatályát vesztett 3516/93/EK rendeletre való hivatkozásokat e rendeletre való hivatkozásként kell érteni, és a II. mellékletben lévő megfelelési táblázat szerint kell értelmezni.
10. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
A rendeletet 2001. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. szeptember 11-én.